भारत सरकार

जल संसाधन मंत्रालय

राज्‍य सभा

अतारांकित प्रश्‍न संख्‍या 1076

जिसका उत्‍तर 3 दिसम्‍बर, 2012 को दिया जाना है ।

**.....**

**भोपाल में भू-जल का शोधन**

**1076. श्री एन. के. सिंह:**

क्‍या **जल संसाधन मंत्री** यह बताने की कृपा करेंगे कि :

(क) क्‍या यह सच है कि भोपाल में यूनियन कार्बाइड कारखाने के आस-पास भू-जल संदूषित है ;

(ख) क्‍या सरकार ने भू-जल संदूषण के शोधन की दिशा में कोई कदम उठाए हैं ;

(ग) यदि हां, तो तत्‍संबंधी ब्‍यौरा क्‍या है; और

(घ) यदि नहीं, तो इसके क्‍या कारण हैं ?

**उत्‍तर**

**जल संसाधन मंत्री (श्री हरीश रावत)**

(क) जी, हां । मध्‍य प्रदेश सरकार ने सूचित किया है कि कुछ क्षेत्रों में कुल भौतिक रासायनिक प्राचलों जैसे क्‍लोराइड, कठोरता, एल्‍केलाइन सांद्रता, कुल अपघटित ठोस और धातुओं जैसे लौह पेयजल मानकों (बीआईएस-10500) से अधिक पाए गए हैं ।

(ख), (ग) एवं (घ) जैसा कि मध्‍य प्रदेश सरकार द्वारा सूचित किया गया है, मामला माननीय उच्‍चतम न्‍यायालय में लंबित है और माननीय उच्‍चतम न्‍यायालय के निर्णय के अनुसार भूजल संदूषण को समाप्‍त करने के लिए कदम उठाए जाएंगे ।

\*\*\*\*\*